CELEX: 62016CN0494
Language: et
Date: 2016-09-15 00:00:00
Title: Kohtuasi C-494/16: Eelotsusetaotlus, mille on esitanud Tribunale civile di Trapani (Itaalia) 15. septembril 2016 – Giuseppa Santoro versus Comune di Valderice ja Presidenza del Consiglio dei Ministri

5.12.2016   
            
            
               ET
            
            
               Euroopa Liidu Teataja
            
            
               C 454/18
            
         
      Eelotsusetaotlus, mille on esitanud Tribunale civile di Trapani (Itaalia) 15. septembril 2016 – Giuseppa Santoro versus Comune di Valderice ja Presidenza del Consiglio dei Ministri
      (Kohtuasi C-494/16)
      (2016/C 454/32)
      Kohtumenetluse keel: itaalia
      
         Eelotsusetaotluse esitanud kohus
      
      Tribunale civile di Trapani (Trapani esimese astme tsiviilkohus, Itaalia)
      
         Põhikohtuasja pooled
      
      
         Hageja: Giuseppa Santoro
      
         Kostjad: Comune di Valderice ja Presidenza del Consiglio dei Ministri
      
         Eelotsuse küsimused
      
      
                  1.
               
               
                  Kas 2,5- kuni 12-kordse viimati saadud kuutöötasu suuruse hüvitise määramine (seaduse nr 183/2010 artikli 32 lõige 5) avaliku sektori töötajale, kes on järjestikuste tähtajaliste töölepingute kuritarvitamise ohver, kusjuures tal on võimalik saavutada kogu kahju korvamine ainult siis, kui ta tõendab muudest töövõimalustest ilmajäämist või seda, et kui oleks korraldatud nõuetekohane konkurss, oleks ta selle edukalt läbinud, kujutab endast Euroopa Kohtu otsuste Mascolo[jt (C-22/13, C-61/13–C-63/13 ja C-418/13)] ning Marrosu [ja Sardino] (C-53/04) tähenduses võrdväärset ja tõhusat meedet?
               
            
                  2.
               
               
                  Kas võrdväärsuse põhimõtet, mida Euroopa Kohus on (muuhulgas) neis kohtulahendites maininud, tuleb mõista nii, et kui liikmesriik otsustab, et avalikus sektoris ei kohaldata tähtajalise töösuhte muutumist tähtajatuks (mis on erasektoris ette nähtud), on ta siiski kohustatud tagama töötajale sama kasuliku lahenduse, vajaduse korral kahju hüvitamise teel nii, et töötajale hüvitataks tingimata tähtajatu töökoha väärtus?